CELEX: 32019D1972
Language: hr
Date: 2019-11-26 00:00:00
Title: Provedbena odluka Komisije (EU) 2019/1972 оd 26. studenoga 2019. o izmjeni Provedbene odluke 2013/764/EU o mjerama kontrole zdravlja životinja u pogledu klasične svinjske kuge u nekim državama članicama (priopćeno pod brojem dokumenta C(2019) 8396) (Tekst značajan za EGP)

28.11.2019   
               
               
                  HR
               
               
                  Službeni list Europske unije
               
               
                  L 307/56
               
            
         PROVEDBENA ODLUKA KOMISIJE (EU) 2019/1972
         оd 26. studenoga 2019.
         o izmjeni Provedbene odluke 2013/764/EU o mjerama kontrole zdravlja životinja u pogledu klasične svinjske kuge u nekim državama članicama
         
            
               (priopćeno pod brojem dokumenta C(2019) 8396)
            
         
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice s ciljem uspostave unutarnjeg tržišta (1), a posebno njezin članak 9. stavak 4.,
         uzimajući u obzir Direktivu Vijeća 90/425/EEZ od 26. lipnja 1990. o veterinarskim pregledima koji se primjenjuju u trgovini određenim živim životinjama i proizvodima unutar Unije s ciljem uspostave unutarnjeg tržišta (2), a posebno njezin članak 10. stavak 4.,
         budući da:
         
                     (1)
                  
                  
                     Provedbenom odlukom Komisije 2013/764/EU (3) utvrđene su mjere kontrole zdravlja životinja u pogledu klasične svinjske kuge u nekim državama članicama. Te mjere uključuju zabranu otpremanja pošiljaka domaćih svinja i proizvoda od svinja iz određenih područja. Mjere kontrole zdravlja životinja utvrđene u toj provedbenoj odluci primjenjuju se usporedo s onima utvrđenima u Direktivi Vijeća 2001/89/EZ (4) i svrha im je suzbijanje širenja klasične svinjske kuge, posebno na razini Unije.
                  
               
                     (2)
                  
                  
                     Provedbenom odlukom 2013/764/EU propisana su i odstupanja od zabrane otpreme živih svinja iz određenih područja pod uvjetom da su ispunjeni određeni uvjeti.
                  
               
                     (3)
                  
                  
                     Pri određivanju razdoblja primjene mjera predviđenih Provedbenom odlukom 2013/764/EU trebalo bi uzeti u obzir epidemiologiju klasične svinjske kuge i učinkovitost mjera za zdravlje životinja koje primjenjuju države članice iz Priloga Provedbenoj odluci 2013/764/EU u skladu sa zakonodavstvom Unije. Stoga, s obzirom na trenutačnu epidemiološku situaciju u Uniji i u susjednim trećim zemljama te na napore potrebne za suzbijanje te bolesti, a kako se istodobno ne bi nametala nepotrebna ograničenja trgovini, razdoblje primjene Provedbene odluke 2013/764/EU trebalo bi produljiti.
                  
               
                     (4)
                  
                  
                     Budući da je zbog trenutačne epidemije klasične svinjske kuge važno na razini Unije osigurati kontinuitet mjera protiv te bolesti, pri produljenju razdoblja primjene Provedbene odluke 2013/764/EU trebalo bi uzeti u obzir da se Uredba (EU) 2016/429 Europskog parlamenta i Vijeća (5), kojom su propisane zaštitne mjere u slučaju bolesti životinja, primjenjuje od 21. travnja 2021.
                  
               
                     (5)
                  
                  
                     Osim toga, uzimajući u obzir učinkovitost cjelokupnih mjera koje se primjenjuju u Hrvatskoj u skladu s Direktivom 2001/89/EZ te nadzor i mjere na snazi kako su podneseni Stalnom odboru za bilje, životinje, hranu i hranu za životinje, sva područja u Hrvatskoj koja su trenutačno navedena u Prilogu Provedbenoj odluci 2013/764/EU trebalo bi isključiti iz tog priloga, s obzirom na povoljnu epidemiološku situaciju u pogledu te bolesti u toj državi članici.
                  
               
                     (6)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.Provedbena odluka 2013/764/EU mijenja se kako slijedi:u članku 10. datum „31. prosinca 2019.” zamjenjuje se datumom „21. travnja 2021.”.
         
         
            Članak 2.
            Točka 2. Priloga Provedbenoj odluci 2013/764/EU briše se.
         
         
            Članak 3.
            Ova je Odluka upućena državama članicama.
         
         
            Sastavljeno u Bruxellesu 26. studenoga 2019.
            
               
                  Za Komisiju
               
               Vytenis ANDRIUKAITIS
               
                  Član Komisije
               
            
         
         
            (1)  SL L 395, 30.12.1989., str. 13.
         
            (2)  SL L 224, 18.8.1990., str. 29.
         
            (3)  Provedbena odluka Komisije 2013/764/EU od 13. prosinca 2013. o mjerama kontrole zdravlja životinja u pogledu klasične svinjske kuge u nekim državama članicama (SL L 338, 17.12.2013., str. 102.).
         
            (4)  Direktiva Vijeća 2001/89/EZ od 23. listopada 2001. o mjerama Zajednice za kontrolu klasične svinjske kuge (SL L 316, 1.12.2001., str. 5.).
         
            (5)  Uredba (EU) 2016/429 Europskog parlamenta i Vijeća od 9. ožujka 2016. o prenosivim bolestima životinja te o izmjeni i stavljanju izvan snage određenih akata u području zdravlja životinja („Zakon o zdravlju životinja”) (SL L 84, 31.3.2016., str. 1.).